Linnukujuline sõlg

Linnukujuline sõlg (saksa keeles Vogelfibel) on haaknõela põhimõttel kinnituva plaatsõle üks variante, mis oli kasutusel Lääne-Euroopas Merovingide perioodil ja rahvasterännuajal tänapäevase Põhja-Prantsusmaa aladel ja Reinimaal. Linnukujulise sõle plaat on linnu (sageli äratuntava röövlinnunokaga) kujuga; need olid enamasti valatud väikesed sõled. Eesti aladel pole neid teadaolevalt leitud.

Rahvasterännuaegne linnukujuline sõlg võis olla pronksist, hõbedast või harva kullast. Sõlg koosnes linnukujulisest sõleplaadist, mille alla kinnitus sõlenõela pingutav spiraal linnukuju peapoolses osas ja nõelakinnituskonks sabapoolses. Arheoloogilise ainese põhjal on järeldatud, et need võisid paarikaupa olla pealisrõiva kinnitused.Bird-Shaped Brooch. - The Collection. Medieval Art. Metropolitan Museum Sõleplaadi kujus ja kaunistustes olid piirkondlikud erinevused, näiteks tüüringite aladel olid tarvitusel kiillõikes kaunistatud plaadiga sõled. Linnu silm võis olla almandiinist või võis terve sõle pind olla oterdise tehnikas vääriskividega panustatud.

Linnukujulise sõle erivorm oli kotkakujuline sõlg, mis oli kullatud ja üleni oterdisega kaetud. Enamik selle tüübi leide jääb ida- ja läänegootide asualadele, kuid üksikleide on ka väljaspool neidU. Koch. Wo kam sie her? Eine Frau mit gotischer Adlerfibel in Mannheim-Sandhofen. - Archäologische Nachrichten aus Baden, Bd. 79/79 (2009). Tavaliselt oli kotkas kujutatud eestvaates tiibade ja sabaga, aga jalgadeta.A. Hendler. Archäologische Nachweise zur Christianisierung: Funde christlichen bzw. kultischen Charakters aus frühgeschichtlichen Gräberfeldern in der Region zwischen Donau und Hochrhein. - Diplomenarbeit. Wien, 2009

 Viited 

Kategooria:Sõled